ประกาศมหาวิทยาลัยขอนแก่นประกาศมหาวิทยาลัยขอนแก่น(ฉบับที่๖๓๙/๒๕๖๐)เรื่อง ครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยขอนแก่นพ.ศ. ๒๕๖๐ โดยที่เป็นการสมควรให้มีประกาศมหาวิทยาลัยขอนแก่น ว่าด้วยครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยขอนแก่นมีความเหมาะสมและสอดคล้องกับพระราชบัญญัติมหาวิทยาลัยขอนแก่นพ.ศ. ๒๕๕๘อาศัยอำนาจตามความในมาตรา๒๓ (๒) มาตรา ๖๖ และมาตรา ๖๗ แห่งพระราชบัญญัติมหาวิทยาลัยขอนแก่นพ.ศ. ๒๕๕๘ ประกอบกับมติที่ประชุมสภามหาวิทยาลัยขอนแก่น ในการประชุมครั้งที่๔/๒๕๖๐ เมื่อวันที่ ๕ เมษายน ๒๕๖๐ จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศมหาวิทยาลัยขอนแก่น(ฉบับที่ ๖๓๙/๒๕๖๐) เรื่อง ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยขอนแก่น พ.ศ. ๒๕๖๐ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้สภามหาวิทยาลัย หมายความว่า สภามหาวิทยาลัยขอนแก่นมหาวิทยาลัย หมายความว่า มหาวิทยาลัยขอนแก่นอธิการบดี หมายความว่า อธิการบดีมหาวิทยาลัยขอนแก่นข้อ๔ ครุยวิทยฐานะสำหรับผู้ได้รับปริญญามีสามชั้น คือ(๑) ครุยดุษฎีบัณฑิต ทำด้วยผ้าโปร่งสีขาว มีสำรดรอบขอบและที่ปลายแขนพื้นสำรดทำด้วยสักหลาดสีขาว มีแถบทองขนาด ๑ เซนติเมตร ทับบนริมทั้งสองข้างเว้นระยะ ๐.๕ เซนติเมตร มีแถบสักหลาดสี ตามสีประจำมหาวิทยาลัย ขนาด ๐.๕ เซนติเมตรทั้งสองข้าง เว้นระยะอีก ๐.๕ เซนติเมตร มีแถบทองขนาด ๑ เซนติเมตร ทั้งสองข้าง ตอนกลางมีพื้นสักหลาดสีดำขนาด ๒ เซนติเมตร ตรงกึ่งกลางติดทับด้วยสักหลาดสีตามสีประจำมหาวิทยาลัยขนาด ๑ เซนติเมตร และมีตรามหาวิทยาลัยทำด้วยโลหะสีเงินขนาดสูง ๔ เซนติเมตร ติดตามทางดิ่งกลางสำรดบนสักหลาดตอนหน้าอกทั้งสองข้างสำรดที่ต้นแขน เช่นเดียวกับสำรดรอบขอบแต่ตอนกลางมีพื้นสักหลาดสีดำ ตรงกึ่งกลาง ห่างจากขอบ ๐.๕ เซนติเมตรติดทับด้วยสักหลาดสีตามสีประจำมหาวิทยาลัย จำนวน ๓ เส้น แต่ละเส้นคั่นด้วยแถบทองขนาด๑ เซนติเมตร โดยเว้นระยะระหว่างแถบ ๐.๕ เซนติเมตร(๒) ครุยมหาบัณฑิต เช่นเดียวกับครุยดุษฎีบัณฑิตแต่ตอนกลางของสำรดที่ต้นแขนมีแถบสักหลาดสีตามสีประจำมหาวิทยาลัย จำนวน ๒ เส้นคั่นด้วยแถบทองขนาด ๑ เซนติเมตร โดยเว้นระยะระหว่างแถบ ๐.๕ เซนติเมตร(๓) ครุยบัณฑิต เช่นเดียวกับครุยดุษฎีบัณฑิตแต่ตอนกลางของสำรดที่ต้นแขนมีแถบสักหลาดสีตามสีประจำมหาวิทยาลัย จำนวน ๑ เส้นข้อ๕ครุยวิทยฐานะสำหรับผู้ได้รับประกาศนียบัตรบัณฑิต มีสองชั้น คือ(๑) ครุยประกาศนียบัตรบัณฑิตชั้นสูง เช่นเดียวกับครุยมหาบัณฑิตแต่ตรามหาวิทยาลัยทำด้วยโลหะสีทอง(๒) ครุยประกาศนียบัตรบัณฑิต เช่นเดียวกับครุยบัณฑิตแต่ตรามหาวิทยาลัยทำด้วยโลหะสีทองข้อ ๖ครุยประจำตำแหน่งและเครื่องหมายประกอบครุยประจำตำแหน่งนายกสภามหาวิทยาลัย อุปนายกสภามหาวิทยาลัย กรรมการสภามหาวิทยาลัย ผู้บริหารและคณาจารย์ มีลักษณะดังนี้(๑) ครุยประจำตำแหน่งของนายกสภามหาวิทยาลัยและอุปนายกสภามหาวิทยาลัยเป็นครุยพื้นผ้าโปร่งสีขาว มีสำรดรอบขอบและที่ต้นแขนกับปลายแขนพื้นสำรดทำด้วยสักหลาดสีขาว มีแถบทอง ขนาด ๑ เซนติเมตร ทับบนริมทั้งสองข้างเว้นระยะ ๐.๕ เซนติเมตร มีแถบสักหลาดสีตามสีประจำมหาวิทยาลัย ขนาด ๑ เซนติเมตรทั้งสองข้าง เว้นระยะอีก ๐.๕ เซนติเมตร มีแถบทอง ขนาด ๑ เซนติเมตร ตอนกลางมีพื้นสักหลาดสีแดงชาดติดแถบสักหลาดสีตามสีประจำมหาวิทยาลัย ขนาด ๓ เซนติเมตร ทั้งสองข้างโดยติดห่างจากขอบสักหลาดสีแดงชาด๐.๕ เซนติเมตร และมีตรามหาวิทยาลัยทำด้วยโลหะสีทอง ขนาดสูง ๔ เซนติเมตรติดตามทางดิ่งกลางสำรดบนสักหลาดตอนหน้าอกทั้งสองข้าง และมีสร้อยทำด้วยโลหะสีทองพร้อมด้วยเครื่องหมายของมหาวิทยาลัยตามแบบที่สภามหาวิทยาลัยกำหนดระหว่างตรามหาวิทยาลัยทั้งสองข้างยึดติดกับครุยประมาณร่องหัวไหล่(๒) ครุยประจำตำแหน่งของกรรมการสภามหาวิทยาลัย ผู้บริหารและคณาจารย์ของมหาวิทยาลัยเช่นเดียวกับครุยประจำตำแหน่งของนายกสภามหาวิทยาลัยแต่ไม่มีสร้อยข้อ๗ สีประจำมหาวิทยาลัยคือสีดินแดงข้อ๘ เข็มวิทยฐานะของมหาวิทยาลัยมีลักษณะเป็นรูปตราของมหาวิทยาลัยดุนนูน ตั้งอยู่บนแถบชื่อสาขาวิชาขนาดสูง ๔.๕ เซนติเมตร ทำด้วยโลหะสีเงิน ด้านหลังจารึกรุ่น เลขทะเบียน ชื่อนามสกุล อักษรย่อปริญญา และปีการศึกษาที่ได้รับปริญญาข้อ๙ ให้มหาวิทยาลัยจัดทำครุยวิทยฐานะเข็มวิทยฐานะ และครุยประจำตำแหน่งตามประกาศนี้ขึ้นไว้เป็นตัวอย่างข้อ๑๐ให้อธิการบดีเป็นผู้รักษาการตามประกาศนี้ในกรณีมีปัญหาการปฏิบัติตามประกาศนี้หรือจำเป็นต้องตีความประกาศนี้ ให้อธิการบดีเป็นผู้วินิจฉัยและให้คำวินิจฉัยของอธิการบดีเป็นที่สิ้นสุดประกาศ ณ วันที่ ๕เมษายน พ.ศ. ๒๕๖๐ณรงค์ชัย อัครเศรณีนายกสภามหาวิทยาลัยขอนแก่นพิมพ์มาดา/ภวรรณตรี/จัดทำ๒๓ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๔ ง/หน้า ๓๙/๑๗ พฤษภาคม ๒๕๖๐